open-index/open-wikipedia-markdown huggingface dataset:
Dimrost

**Dimrost** er et stryk i elva Celebros i J.R.R. Tolkiens fiktive verden Midgard. Dette stryket ligger like ovenfor det stedet hvor Celebros møtte elva Taeglin på grensen til Brethil. Strykene skapte et fint yr av vann i lufta, og derfra hard et også navnet sitt, som betyr *Regnfulle trapper*. Ovenfor Dimrost hadde mennene fra Brethil laget en trebru som krysset elva Celebros.

Fra brua var det vidt utsyn som hadde overblikk over juvet og Taeglin 3,2 kilometer nedover. Da Níniel først ble brakt til Brethil, da hun for første gang så dette synet, begynte hun å skjelve hemningsløst – så mye at navnet Dimrost ble byttet til *Nen Girith*, *Gysningens vann*. Det var først senere at grunnen til at hun skalv så kraftig ble oppdaget: avgrunnen som Níniel så fra brua skulle nemlig siden bli det stedet hvor hun skulle lide en tragisk død.
All Alaska Sweepstakes

**All Alaska Sweepstakes** var et 657 km langt hundeløp som gikk fra Nome, Alaska til Candle og tilbake. Det første løpet gikk av stabelen i 1908 som verdens første konkurranse i hundekjøring.

De første årene gikk det ganske sakte, da deltakerne stort sett hadde frakthunder og -sleder. 
I 1909 vant William Goosak, en pelshandler som kom fra Russland med ti hunder. 
Rekorden som fortsatt står i dag, ble satt i 1910 av et sibirsk lag som hadde med seg sibirske huskyer fra Tsjuktsji-folket.

All Alaska Sweepstakes ble i 1915, 1916 og 1917 vunnet av nordmannen Leonhard Seppala.

## Se også
*Hundekjøring
*Liste over hundekjøringsløp
Harpiks

**Harpiks** (fra via lavtysk, fra gammelfransk *harpois*, av gammeltysk *hart*, «harpiks» og fransk *poix*, av latin *pix*, «bek») eller **kvae** (norrønt *kvoða*), er et sekret fra planter, særlig trær, en seigtflytende blanding av terpener, fenylpropanoider og gummistoffer som utsondres fra sårflater på trær og stivner i kontakt med luft. Det er løselig i egnede organiske løsemidler, men ikke i vann. Trær utsondrer harpiks grunnet deres beskyttende fordeler som forsvar mot skader og ved at det beskytter trærne fra insekter og patogener.

Harpiks, som lages og utskilles i spesielle harpikskanaler, er vanlig hos vekster i furufamilien, styraksfamilien og skjermplantefamilien. Den er treets forsvarsystem mot angrep av insekter og sopp. Når for eksempel en stor granbarkbille forsøker å gnage seg inn under barken starter kvaeutfloden; et friskt tre vil normalt skille ut så mye at billen må gi tapt.

Harpiks består av ulike hydrokarboner og stivner fort, ettersom eteriske oljer fordamper. Den brukes til en rekke formål, blant annet i produksjonen av terpentin. Såkalt **gummiharpiks** (tørket gummi-oleoresin) brukes til mer eksotiske ting, som røkelse (fra slekten *[[Boswellia]]*), myrra (fra slekten *[[Commiphora]]*) og rav stammer fra harpiks. Sistnevnte er fossil harpiks.

## Syntetisk harpiks
Betegnelsen harpiks er også tatt i bruk om syntetiske stoffer med lignende mekaniske egenskaper, tyktflytende væsker som herder til gjennomsiktig fast stoff.

## Se også
* Balsam
* Sevje
* Kolofonium
* Lateks
* Lakk

## Referanser




## Eksterne lenker
*
Dimrenndalen

I J.R.R. Tolkiens fiktive verden Midgard er **Dimrenndalen** navnet som menneskenes fra nord hadde gitt dalen som lå øst for Khazad-dûm. Dalen heter også ***Nanduhirion*** på alvenes språk Sindarin og hadde navnet ***Azanulbizar*** på dvergenes språk Khuzdul. Et slag ble utkjempet der i året 2799 i det tredje tidevervet mellom dvergene og orkene fra Moria. Orkene ble senere beseiret og lederen deres, Azog, ble drept. Ringens brorskap tok en liten pause i denne dalen etter at de hadde unnsluppet fra orkene og balrogen, og kom seg etter sjokket etter Gandalvs død.
 
Et kjennetegn på dalen var Speiltjern, den krystallklare sjøen hvor Durin for første gang så stjernene. Elva Sølverstrøm rant gjennom dalen og helt ned til Lórien.
Capelle & Partner

**Capelle & Partner** er Naurus største private aksjeselskap, med hovedkvarter i Ewa. Formann i selskapet er Sean Oppenheimer.

Capelle & Partner ligger i en toetasjers bygning, og selger der mat, suvenirer, klær, sportsutstyr, teknisk utstyr og bøker. Capelle & Partner utsteder i samarbeid med fiseriselskapet NFRMA tillatelser til å fiske i naurisk farvann, og leier ut båter. Videre er Capelle & Partner sponsor for Nauru Mini Football Federation og for Naurus OL-komite.

## Eksterne lenker
*
Serum

**Serum** (latin for «myse») har flere betydninger:

* Blodplasma hvor de koagulerende stoffene er fjernet
**Antiserum, blodserum med spesifikke antistoffer for passiv immunitet.
* Serumvæske, enhver klar kroppsvæske.
* Enhver medisin utvunnet av et dyrs blod eller serumvæske. Omfatter vanligvis motgifter eller medisiner mot virus.
* Skjønnhetsprodukt (til hud- eller hårpleie)
Eteriske oljer

**Eteriske oljer** er flyktige (dunster lett) oljer fra planteriket. Vi finner eteriske oljer i de fleste planter, dog i svært varierende mengder. Ordet eterisk betegner visse flyktige, velluktende væsker som hører til eter, og har eterens egenskaper. Eteriske oljer er også kjent som flyktige oljer, eller ganske enkelt som oljen til planten de ble utvunnet fra, for eksempel nellikolje som kommer fra kryddernelliktreet. En eterisk olje er essensiell i den forstand at den inneholder essensen av plantens duft – den karakteristiske duften til planten som den er avledet fra. Mange eteriske oljer markedsføres i butikkene under navn av «aromaoljer» eller «duftoljer». 

De består som oftest av innviklede blandinger av mange kjemiske stoffer som alkoholer og aldehyder.  De eteriske oljene lar seg nesten ikke løse i vann, men godt i alkohol, fett og andre oljer. De dufter kraftig, og brukes derfor ofte i parfymer og som tilsetning i badevann. Eteriske oljer brukes ofte til aromaterapi, en form for alternativ medisin der velgjørende effekter tilskrives aromatiske forbindelser. Aromaterapi kan være nyttig for å indusere avslapning, noe som er et gode i seg selv, men det er ikke tilstrekkelig bevis på at det effektivt kan behandle enhver tilstand.

Enkelte oljer *kan* utløse kraftige allergireaksjoner (timianolje og tetreolje er kjent), og må brukes med forsiktighet. Noen blir brukt som smakstilsetning til bakervarer (mandelolje) samtidig som de kan brukes i hudpleie.

Eksempler på eteriske oljer er rosenolje, jasminolje, sitronolje og eukalyptusolje.

Den første eteriske oljen som ble framstilt ved hjelp av destillasjon, var antagelig rosenolje som ble lagd i Persia på 800-tallet.

## Referanser


## Eksterne lenker
*
Justisministeriet (Storbritannia)

**Justisministeriet**, eller **Justisdepartementet**, er et ministerium i den britiske regjeringen. Opprettelsen av ministeriet ble kunngjort 12. juni 2003 med formål å erstatte det tidligere Lordkanslerens departement (*Lord Chancellor's Department*).

Ministeriet er hovedsakelig ansvarlig for reformer av den britiske forfatningen, forbindelser med kronbesittelsene, og &ndash; i England og Wales &ndash; forvaltningen av domstolene og utnevnelse av dommerstanden. Andre ansvarsområder inkluderer menneskerettigheter, personvern, offentlighet i forvaltningen, *[[Coroner (yrke)|coroner]]*-systemet og gjennomføring av lokalvalg i England. I mai 2007 fikk ministeriet en rekke oppgaver overført fra Home Office, herunder kriminalomsorg, friomsorg og straffeutmåling.

Ministeriet har også administrativt ansvar for Wales Office og Scotland Office, men disse er politisk underlagt ministeren for Wales og ministeren for Skottland.
## Referanser


## Eksterne lenker
*
DCA

**DCA** kan sikte til:
* Justisministeriet (Storbritannia)
* IATA-koden for Ronald Reagan Washington nasjonale lufthavn i USA
Jukka Nevalainen

**Jukka Julius Nevalainen** (født 21. april 1978) var trommeslager i det finske metal-bandet Nightwish, etter at han forlot bandet i 2014. Han er en av de fire opprinnelige medlemmene.

Utstyret han bruker er:
* Tama Starclassic Maple drums
* Paiste Cymbals
* Pro Mark 5B Sticks

## Eksterne lenker
* 
* 
*
Bong (andre betydninger)

**Bong** kan sikte til:

* Bong, redskap for å innta rusmidler
* Billett/kvittering/sjetong, eksempelvis ølbonger som selges ved inngangen på fester for å unngå kødannelse ved baren
* Angola, lokalt navn Bongola
* Bongs konvolutter, selskap i Tønsberg som produserer konvolutter
* En avvikende romanisering av det svært valige kinesiske slektsnavnet Huang
Nenana

**Nenana** er et tettsted i Alaska. Innbyggertallet er 549 (2004).

Nenana har et kaldt, kontinentalt klima med stort temperaturspenn. Den gjennomsnittlige maksimaltemperaturen per døgn ligger mellom  18 og 21&nbsp;°C i sommermånedene, om vinteren ligger den gjennomsnittlige minimumstemperaturen godt under -18&nbsp;°C. Den høyeste temperaturen som er registrert, er 36&nbsp;°C, den laveste er &ndash;56&nbsp;°C.

## Referanser


## Eksterne lenker
*
Svolvær kirke

**Svolvær kirke** ligger på en høyde i sentrum av Svolvær i Nordland. Kirka er ei langkirke i betong. Den ble innviet av biskop Berggrav 25. april 1934 og har 400 plasser. Arkitekter for kirka var Harald Sund og August Nielsen.

Dampskipsekspeditør og handelsmann Ole Johan Kaarbø og kona Anna Wilhelmine la i sin tid ned et stort arbeid for å få reist en egen kirke i Svolvær. Han var formann i kirkekomiteen og hun (som enke) skjenket blant annet kirken orgel og tok kostnadene med planering av kirketomten. Kirken ble finansiert utelukkende med private midler

I 2003/04 ble det strid da menighetsrådet i Svolvær hengte opp de homofiles regnbueflagg i kirken i Svolvær for å vise at homofile var velkomne i menigheten.

## Referanser


## Kilder
*Schmidt, Olaus: Den yngre Darre-slekt. 1956.

## Eksterne lenker
* Arkitekturguide: Svolvær kirke
* 
*
Kronjurist

**Kronjurist** (*Law Officer of the Crown*) betegner den øverste juridiske rådgiver til Kronen, som i Storbritannia og andre Samvelde-kongedømmer vil si den britiske monarken. I realiteten fungerer kronjuristen i hvert av landene som regjeringens juridiske rådgiver, og embedet fylles gjerne av landets riksadvokat. I Skottland har kronjuristen tittelen *Lord Advocate* (*Morair Tagraidh* på skotsk gælisk), men ytterligere et embede, *Advocate General for Scotland*, ble opprettet da Skottland fikk selvstyre for å gi råd til den britiske regjeringen om skotsk rett. Ellers i Storbritannia finnes en kronjurist for England og Wales (*Attorney General for England and Wales*), som har nokså like rettstradisjoner, og en kronjurist for Nord-Irland (*Advocate General for Northern Ireland*). Det er også egne kronjurister for Hertugdømmet Cornwall og Hertugdømmet Lancaster.
Lord Advocate

**Lord Advocate** (***Morair Tagraidh*** på skotsk gælisk) er den øverste juridiske rågiveren (kronjurist) til regjeringen og Kronen i Skottland i både sivile og strafferettslige spørsmål som faller innenfor den delegerte makten hos Skottlands parlament. Kronjuristen er øverste påtalemyndighet for Skottland og all rettslig påtale tas formelt ut i hens navn. Kronjuristen er en av riksembedsmennen i Skottland.

Embedet som *Lord Advocate* er svært gammelt, og går minst tilbake til 1483, da John Ross omtales som *His Majesty's Advocate* (Hans Majestets Advokat) til kong Jakob III.

Fra 1707 til 1998 var *Lord Advocate* øverste juridiske rådgiver til den britiske regjeringen og Kronen i Skottland, inntil vedtakelsen av Skottland-loven av 1998 som delegerte de fleste innenrikssaker til det skotske parlamentet. Den britiske regjeringen får nå sine råd om skotsk rett fra et nytt embede, *[[Advocate General for Scotland]]*.

I motsetningen til *[[Attorney General for England and Wales]]*, er den skotske *Lord Advocate* ikke frontfigur for det skotske advokatsamfunnet; den rollen innehas av dekanus ved Faculty of Advocates.

*Lord Advocate* er imidlertid leder for påtalemyndigheten i Skottland, Crown Office and Procurator Fiscal Service.
Det brune hus

**Det brune hus** (tysk *Braunes Haus*) var rikshovedkvarteret til det tyske nazistpartiet Nationalsozialistische Deutsche Arbeiterpartei (NSDAP) fra 1931 til naziregimets fall våren 1945. Huset lå i Briennerstrasse 45 i München i Bayern, mellom Münchener Königsplatz og Karolinenplatz. I dag ligger Dokumentasjonssenteret over nasjonalsosialismen på stedet.

## Historikk


File:242-HF-0228 001 Eingang Senatorensaal Braunes Haus Muenchen entrance to conference room Senators Hall SS Schutzstaffel uniforms Deutschland erwache Fahnen SA NSDAP Nazi propaganda ca 1931-32 NARA id 162121693 Unrestricted No known copyr.jpg|Interiør med SS-vakter og SAs hakekorsfaner dekorert med Dietrich Eckarts slagord «Tyskland, våkn opp!» fra kampsangen *Sturmlied* utenfor *Senatorensaal* konferanserom.

File:Braunes Haus (Munich) Ruins.jpg|Nazistenes brune hus i ruiner sommeren 1945


## Dokumentasjonssenteret over nasjonalsosialismen i München

Det brune hus ble skadet i flyangrep i 1945 og revet i 1947. Husets fundament ble imidlertid stående i 60 år, og 6. desember 2005 ble det vedtatt å bygge et dokumentasjonssenter om nasjonalsosialismen på tomten.  Grunnsteinnedleggelsen skjedde i 2008. Det var problemer med finansieringen, men i juni 2009 ble byen München, delstaten Bayern og den føderale regjeringen enige om en finansieringavtale. Dokumentasjonssenteret sto ferdig og ble åpnet 30. april 2015.

## Referanser


## Eksterne lenker
* 
* Side om nazistisk arkitektur i München 
* München dokumentasjonssenter for historisk informasjon om nasjonalsosialismen
Absolusjon

**Absolusjon** eller **syndsforlatelse** er en formell uttalelse fra en biskop eller prest om at en persons synder er tilgitt. Den teologiske bakgrunnen er fullmakten til å løse og binde som ble gitt av Jesus Kristus (*[[Evangeliet etter Johannes]]* 20,23): «Dersom dere tilgir noen syndene deres, da er de tilgitt. Dersom dere fastholder syndene for noen, er de fastholdt.»

Absolusjonsformularer er inkludert i flere liturgiske tekster i Den katolske kirke og Den ortodokse kirke. Den regnes som sakramental når den inngår som en del av individuelt skriftemål. De brukes også i den høykirkelige delen av Den anglikanske kirke. I protestantiske kirker avviser man for det meste behovet for en formell abolusjon. 

Det er to hovedmetoder for å gi absolusjon: Indikativ og bedende. Ved indikativ absolusjon uttaler presten eksplisitt at syndene er tilgitt, for eksempel ved ord som «jeg tilgir deg…». Ved bedende absolusjon fremsies en formell bønn om at syndene skal tilgis. I Den ortodokse kirke brukes alltid den bedende formen; i Den russisk-ortodokse kirke kan indikativ absolusjon legges til. I Den katolske kirke bruker man indikativ absolusjon; bedende form kan legges til, men regnes ikke som effektiv alene. I den anglikanske *[[Book of Common Prayer]]* foreskrives indikativ absolusjon for individer og bedende for forsamlinger; i den amerikanske versjonen er de to formene valgfrie.

## Referanser
Halvdanshaugen

**Halvdanshaugen** kan sikte til:

* Halvdanshaugen på Stein, en gravhaug på Stein gård i Hole kommune i Buskerud.  
* Halvdanshaugen på Tingelstad, en gravhaug på Hadeland Folkemuseum på Tingelstad i Gran kommune i Oppland.
Leif Nordli

**Leif Jostein Nordli** (født 1966) er en norsk tidligere fotballspiller, som har spilt 153 obligatoriske kamper for Ham-Kam over 8 sesonger. Han spilte midtstopper. Tidligere klubber: Rosenborg, Namsos, Rørvik og Nærøy. Han ble seriemester med Rosenborg i 1990, og bidro også til Rosenborgs cupgull, men med bare tre cupkamper og ikke spill i cupfinalen ble han ikke cupmester. Han ble norgesmester innendørs med HamKam i 1992.

Han er fra Bjørndalen i tidligere Nærøy kommune.

## Referanser


## Eksterne lenker
* 
* Namdalsavisa.no – Bonden skiftet beite Intervju med Leif Nordli fra mai 2008.
* HamKam.no – Leif Nordlis spillerprofil hos Hamarkameratene
Dale (Midgard)

**Dale** er en by fra J.R.R. Tolkiens fiktive verden Midgard.

I *[[Hobbiten]]* var Dale (kalt **Dal** i Hobbiten) en av menneskenes byer ved elva Celduin, elva som renner mellom Ensomfjellet og Langsjø. Den ble regjert av Girion helt til den ble ødelagt i år 2770 i det tredje tideverv av dragen Smaug.

Den ligger i skyggen av Ensomfjellet, og var forlatt mange i mange år mens fjellet var under Smaugs kontroll og beboelse. Byen ble igjen bebodd etter Femhærerslaget (beskrevet i *[[Hobbiten]]*) hvor Bilbo Lommelun og hans følge med dverger brøt inn i dragens festning for å vinne tilbake dvergenes tapte skatt. I denne perioden greide mennene fra Esgaroth, ved bredden av Langsjø, å drepe dragen. Femhærerslaget begynte som en krangel om hvem skatten rettmessig tilhørte. Da dette endelig var oppklart slo dvergene seg ned i Ensomfjellet og gjenoppbygde sitt tidligere kongerike under fjellet, og menneskene slo seg atter en gang ned i Dale.

Dale ble røvet for andre gang i løpet av Krigen om ringen, denne gangen fra øst. Folket i Dale søkte tilflukt i Erebor med dvergene, og det var i slaget ved Dale at både kong Dáin II Jernfot av Erebor og kong Brand av Dale ble drept. Men etter at Sauron falt ble beleiringen av Dale opphevet og oppbygd en gang til.

Trollmannen Gandalv var indirekte ansvarlig for gjenoppbygningen av Dale, siden det var han som startet ekspedisjonen som hadde til mål å ta tilbake Smaugs skatt, og som ender med at Smaug blir drept, og at han selv yter betraktelig hjelp med dette. Noen sier at han gjorde dette fordi han allerede da så den kommende krigen med Sauron og ville skape enda en front for Sauron å kjempe mot.
Giuliano Amato

**Giuliano Amato** (født 13. mai 1938 i Torino) er en italiensk politiker. Han har vært Italias statsminister to ganger, første gang fra 1992 til 1993, andre gang fra 2000 til 2001. Han har dessuten vært utenriksminister i to perioder, først i 1992, deretter fra 2000 til 2001. Han har også hatt andre statsrådsposisjoner. I 2001 ble Amato valgt til senatet som representant for Grosseto i Toscana.

Amato ble født i Torino, og vokste opp i Toscana. Han er gift med Diana Amato, som er professor i familierett ved Universitetet i Roma.

## Bibliografi
* *Antitrust and the Bounds of Power*, Hart Publishing, Oxford 1997
* *When the Economy is affected with a Public Interest*, in F.Snyder (Ed.), *The Europeanisation of Law*, Hart Publishing, Oxford 2000

## Referanser


## Eksterne lenker
* Giuliano Amato hjemmeside (uoffisiell, på engelsk og italiensk)
* Giuliano Amatos Project Syndicate op/eds
Dilbeek

**Dilbeek** er et sted og en kommune i den belgiske provinsen Flamsk Brabant. Det bor ca. 40&nbsp;700 mennesker i kommunen, og den har en areal på 41,18 km². I tillegg til selve Dilbeek hører også tettstedene Sint-Ulriks-Kapelle, Sint-Martens-Bodegem, Groot-Bijgaarden, Itterbeek og Schepdaal til Dilbeek. De første referanser til Dilbeek dateres fra 1075.

## Referanser


## Eksterne lenker
*
Eiker (andre betydninger)

**Eiker** har flere betydninger:

* Eikeslekten (*Quercus*), slekt av trær i bøkefamilien
* Eiker, et geografisk område i Buskerud fylke
* Eike (hjul), del av et hjul

## Se også
*Eik (andre betydninger)
*Eike (andre betydninger)
DSS

**DSS** eller **dss** har flere betydninger:

*Departementenes sikkerhets- og serviceorganisasjon
*De samarbeidende sparebankene
*Defense Security Service
*Diplomatic Security Service
*Department of Social Security
*Beslutningsstøtteverktøy (engelsk: Decision Support System, forkortet DSS)
* den (det) samme som, forkortet dss.
Wentworth Miller

**Wentworth Earl Miller III** (født 2. juni 1972) er en engelskfødt amerikansk skuespiller, modell og manusforfatter. Han er mest kjent for hovedrollen Michael Scofield i TV-serien *[[Prison Break]]*.

Miller er blant annet av afro-amerikansk, engelsk, russisk, fransk, nederlandsk, irakisk, syrisk avstamning. Han er utdannet i engelsk litteratur ved Princeton University. Wentworth var med i skolens *[[a capella]]*-gruppe.

Hans første rolle var i miniserien *[[Dinotopia]]*. Etter noen småjobber, blant annet i action-serien *[[Buffy, vampyrenes skrekk]]*, var han med i filmen *The Human Stain* (2003), der hovedrollene ble spilt av Anthony Hopkins og Nicole Kidman. I 2005 gjorde Miller seg mer bemerket ved å være med i noen Mariah Carey-musikkvideoer. Han har blant annet også vært med i *[[The Flash]]* (2014), *[[Legends of Tomorrow]]* (2016), *[[Resident Evil: Afterlife 3D]]* (2010), *[[The Loft]]* (2014), *[[Underworld]]* (2003), *[[Room 302]]* (2001), *[[Stealth]]* (2005), *[[The Confession]]* (2004), *[[High School Reunion Terror]]* (2012). Hans største rolle er hovedrollen Michael Scofield i *[[Prison Break]]*, der han samme år ble nominert til en Golden Globe for beste skuespiller i en drama-serie.

## Referanser


## Eksterne lenker
*  
* Biografi hos abc.com
* Biografi hos fox.com
Henningsvær kirke

**Henningsvær kirke** ligger på Heimøya i Henningsvær i Lofoten. Kirka er ei langkirke i tre. Den ble innviet i 1974 og har 250 plasser.

## Andre kirker i Vågan
*Digermulen kirke
*Gimsøy kirke
*Sildpollnes kirke
*Strandlandet kirke
*Svolvær kirke
*Vågan kirke

## Referanser


## Eksterne lenker
* 
*
Etterstad 1

**Etterstad 1**, Etterstadsletta 4, var OBOS' første borettslag i Oslo. Byggearbeidene ble igangsatt i 1930 og året etter ble 101 leiligheter og 2 butikklokaler overlevert sine ny eiere i bygningen som også kalles for **«Etterstadslottet»**. Det var OBOS første direktør og arkitekt Jacob Christie Kielland som selv tegnet bygningen. Oslo kommune var sentral i arbeidet og garanterte for 90 prosent av prosjektkostnadene.

Målgruppen for prosjektet var arbeidsfolk, men det ble mest funksjonærer som hadde råd til å flytte inn.
__NOTOC__
Etterstad 1 regnes i dag som sentrumsnært i Oslo, men representerte i sin tid tendensen til å flytte folk ut i grønne omgivelser i en aldri fullført «drabantby».  Etterstad 1 er den eneste bygningen som ble reist etter den klassisistiske reguleringsplanen for Etterstad fra 1924, som byplansjef i Oslo, Harald Hals, utarbeidet. Det øvrige området ble bygd ut etter krigen etter nye planer som fulgte funksjonalistiske idealer.

## Bygningen

Etterstadsletta 4 er en stor firefløyet bygning i tre etasjer med loft og et lukket gårdsrom. Fasadene er av pusset tegl, bygningen har etasjeskiller av tre og pulttak. En dobbel inngangsportal fører inn til gårdsrommet hvor det er adkomst til leilighetene. Portalen er flankert av to små butikklokaler som opprinnelig var en melkebutikk og en kolonialbutikk.

Etterstad 1 har tre boligetasjer og er utformet som et kvartal med adkomst til leilighetene fra et sentralt, lukket gårdsrom. Gården er bygget i pusset tegl og med flatt tak. Gjennomsnittlig boligareal er 54,4 kvadratmeter og halvparten av boligene var toroms, de øvrige ett (17) og treroms (26). Alle leilighetene hadde kjøkken og bad med vannklosett og plass til badekar. Men på grunn av at den var bygget med trebjelker og med oljefyring, ble den ansett som gammeldags, men billig da den sto ferdig. Det var ikke oljefyring, med ved og koks som holdt leilighetene varme på kalde vinterdager.

## Litteratur
*Bruun, Ole Daniel; *Arkitektur i Oslo, en veiviser til byens bygningsmiljø* Oslo 1999, ISBN 82-573-0948-6
*Tvedt, Knut Are (red.);  *Oslo byleksikon* Oslo. 2000 ISBN 82-573-0815-3.

## Eksterne lenker
*  OBOS-arkitektur: ''De første borettslagene (30-tallet)''
*  OBOS gjennom 75 år
*
Deportivo de La Coruña

**Real Club Deportivo de La Coruña** er en spansk fotballklubb, som holder til i La Coruña. La Coruña, eller A Coruña, som det heter på gallego, ligger i Galicia, nordvest i Spania, nord for Portugal. Språket er en blanding av spansk og portugisisk. Klubben ble stiftet i 1906, og spiller sine hjemmekamper på Estadio Municipal de Riazor, som har en fin beliggenhet ved stranden. Klubben har blitt seriemester én gang, i 1999/2000-sesongen. Laget rykket etter 2010/2011-sesongen ned i Segunda División.

Klubben spiller sine hjemmekamper i blå og hvit-stripete drakt, mens reservedrakten er svart og tredjedrakten er rød med hvite armer. Drakten leveres av Canterburry of New Zealand.

## Spillerstall
Oppdatert 9. mai 2024.

### Utlånte spillere

## Noen spillere knyttet til klubben

## Referanser


## Eksterne lenker
* 
* Offisiell supporterklubb (på engelsk)
Thailands provinser

Thailand er inndelt i 76 provinser (Thai: จังหวัด, *changwat*),  som er samlet i 5 provinsgrupper etter hvor de ligger &ndash; noen ganger er Øst og Sentral gruppert sammen. Det er i tillegg to distrikter med spesialstyre: Hovedstaden Bangkok (Krung Thep Maha Nakhon) og Pattaya, hvorav Bangkok er på provinsielt nivå og derfor ofte blir telt som en 77. provins.

Provinsene er oppkalt etter og har det samme navnet som provinshovedstaden. For å unngå forvekslinger mellom provinsen og byen, settes gjerne foran navnet på byen *Mueang* (eller *Muang* เมือง). Med unntak av provinsen Songkhla. Provinshovedstaden alltid den største byen i provinsen.

Hovedstaden Bangkok har størst befolkning av samtlige provinser. Den største provinsen etter areal er Nakhon Ratchasima, den minste er Samut Songkhram. Mae Hong Son har den laveste befolkningstettheten, og Ranong den laveste befolkningen (data fra folketellingen i 2000).

Provinsene er igjen inndelt i tilsammen 795 distrikter (**[[amphoe]]**, อำเภอ), som tilsvarer hva vi ville kalle kommuner, samt i 81 mindre distrikter (**king amphoe**, กิ่งอำเภอ). De femti distriktene i Bangkok kalles **khet** (เขต), men selv i offisielle dokumenter blir de iblant feilaktig omtalt som *amphoe*. Antallet distrikter i provinsene varierer fra bare tre i den minste provinsen opp til femti i Bangkok. 

## Liste over provinser
Ferrol

**Ferrol** er en by på den spanske atlanterhavskysten i provinsen La Coruña. Den er kjent for skipsverftet Navantia der bl.a. fregattene i Fridtjof Nansen-klassen ble bygd.

Francisco Franco ble født her i 1892. 

## Referanser


## Eksterne lenker
* 
* Ferrol, WikiMapia
* Ferrol TV
Halvdanshaugen på Stein

**Halvdanshaugen på Stein** () er en gravhaug på Stein gård i Hole kommune i Buskerud. Den er en av Norges største gravhauger, med en diameter på cirka 58 m og en høyde på cirka 4 m.

Haugen var trolig opprinnelig omgitt av en fotgrøft, som til tider var fylt med vann. Arkeologiske undersøkelser (blant annet med georadar) i 1998/1999 antyder at haugen kan være bygget i to ulike epoker. C14-dateringer indikerer nemlig at haugen ble bygd mellom 470 og 530 e.Kr, men det har også kommet opp dateringer fra vikingtiden; 870 – 930 .

Ifølge Heimskringla druknet Halvdan Svarte i Randsfjorden ved Røykenvik. Liket ble partert for at alle de rikene han hersket over skulle få sin grav over ham. Hodet hans ble gravlagt på Stein, og tradisjon på stedet viser til at det skulle ligge i Halvdanshaugen. Innvollene skulle ha blitt gravlagt på Hadeland der han døde, i Halvdanshaugen på Tingelstad. Ifølge Nóregs konungatal (ca. 1190) ble han hauglagt på gården Stein i Hole på Ringerike. Hverken den, Ågrip eller Fagrskinna nevner at liket ble partert.

## Litteratur
*Larsen, J. H. og Rolfsen, P. (red.) 2004: *Halvdanshaugen – arkeologi, historie og naturvitenskap*, Universitetets kulturhistoriske museer. Skrifter nr. 3

## Eksterne lenker
*
Sildpollnes kapell

**Sildpollnes kapell** ligger på Sildpollneset i Austnesfjorden i Vågan kommune i Nordland. Kapellet ble bygd som bedehus i 1891 og innviet til kapell i 1960.

Kapellet på Sildpollneset er et populært fotomotiv, særlig for turister sørfra på europavei 10.

Kapellet ble stengt for kirkelige handlinger i 2015 på grunn av en strid om vei og parkering.

## Andre kirker i Vågan

*Digermulen kirke
*Gimsøy kirke
*Henningsvær kirke
*Strandlandet kirke
*Svolvær kirke
*Vågan kirke

## Referanser


## Eksterne lenker
* 
* 
* Vågan kirkelige fellesråd
Mae Hong Son (provins)

**Changwat Mae Hong Son** (**กำแพงเพชร**) er en provins i det nordvestlige Thailand. Den grenser i vest mot Myanmar, og i øst mot de thailandske provinsene Chiang Mai og Tak. 

Befolkningen ble i (2001) anslått til ca. 245&nbsp;000, hvorav 63% tilhører ulike fjellstammer som ikke er thaier. Arealet er totalt 12&nbsp;681,3 km², og befolkningstettheten er den laveste i Thailand. 

Provinshovedstaden heter også Mae Hong Son.

## Geografi og natur
Provinsen er den vestligste i Thailand, og er hele 250 km lang i nord-sørlig retning. Langs grensen mot Myanmar går provinsen en lang strekning langs grenseelven Salween. Alle kommunene i provinsen har grense mot Myanmar.

Store deler av arealet er fjellandskap med tropisk regnskog og fjellskog. Nesten 90% av skogen er uberørt urskog. Mae Ya-fjellet når opp i 2 005 moh. 

Det drives utstrakt oppdrett av elefanter i provinsen.

## Administrativ inndeling
Det er syv distrikter (*amphoe*), 45 underdistrikter (tambon) og 402 landsbyer (muban) i denne provinsen. Kommunene er:

## Referanser


## Eksterne lenker
*
Tlalpan

**Tlalpan** er distriktet med størst landområder i «Distrito Federal» (D.F.). Det er underlagt D.F. både politisk og administrativt. Totalt var det registrert 580&nbsp;776 innbyggere i distriktet. (2000)

Tlalpan består av 147 territorialenheter. De er delt opp i 219 bydeler (colonias) og 10 forsteder (barrios). De viktigste er som følger:

*Miguel Hidalgo
*Fuentes Brotanes
*Pedegral de San Nicolás
*Héroes de Padierna
*San Pedro Mártir
*San Andrés Totoltepec
*Lomas de Padierna
*San Miguel Ajusco
*San Miguel Topilejo
*Villa Coapa

Tlalpan er også inndelt i 5 soner.

Kun 17% av befolkningen bor i sonen, Pueblos Rurales. Dette er den sonen med aller størst areal i Tlalpan. Rundt 83% av befolkningen bor fordelt på de 4 andre sonene.

Pueblos Rurales er sør i Tlalpan. Der finner man fjellkjedene Chichinautzin og Ajusco hvor de viktigste skogområdene i D.F. befinner seg. Det eksisterer også 15 fjelltopper som er over tre tusen meter i dette distriktet. En av de høyeste fjelltoppene er:
Pico del Águila (3&nbsp;894 meter)

## Eksterne lenker
Tlalpan sine offisielle sider  (Spansk)
Ahnenpass

**Ahnenpass** («Ane-pass») var et personlig hefte som alle tyske borgere i det nasjonalsosialistiske Tyskland skulle ha for å føre inn sine forfedre for å vise sin avstamning og rasemessige tilhørighet. Alle oppføringer i boken skulle godkjennes og stemples. Normalt førte man forfedre opp til fire generasjoner bakover i heftet.

## Se også
* Raseskjending
* Blodsvernloven
* Ariere, den nordiske rase
Antimilitarisme

**Antimilitarisme** (sammensatt av gresk *anti*, «mot», og *[[militarisme]]*, «overdreven militærinteresse») er en oppfatning at et lands militærvesen ikke må prioriteres på bekostning av andre viktige samfunnsinteresser, at myndighetene bør unngå krig og bruk av militære maktmidler og at man generelt bør unngå militærvelder og dyrking av det militære. Antimilitarismen har tradisjonelt vært begrunnet enten pasifistisk eller sosialistisk.

## Begrunnelser og historikk

Historisk knyttes antimilitarismen særlig til kampen mot opprustning, våpenkappløp, kapitalisme, nasjonalisme og imperialisme, det vil si en aggressiv makt- og utenrikspolitikk som har som mål å styre og dominere andre land, gjerne ved bruk av våpenmakt. Antimilitarismen forbindes også ofte med pasifistiske protester, selv om antimilitaristene ikke nødvendigvis er pasifister imot bruk av vold; sosialistiske antimilitarister kan snarere være kritiske til det statlig sentraliserte voldsmonopolet og mene at soldatene må vende seg mot sin egen regjering for å stoppe en imperialistisk krig. De kan isteden gå inn for folkevæpning i ulike former. Dette synet kan føre til politisk situasjonsbestemt militærnekting; ikke-pasifistiske militærnektere og antimilitarister kan motsette seg å bruke våpen for det regimet man lever under, eller mot de fiendene som dette regimet peker ut. 

I Europa og Norge sto antimilitarismen særlig sterkt i tida før og etter første verdenskrig, ikke minst i den internasjonale arbeiderbevegelsen. Antimilitarismen har i mindre grad preget kampen mot atomvåpen etter andre verdenskrig og protestene mot krigsoperasjoner ledet av Nato og FN, fordi de fleste mener at et samfunn til en viss grad har behov for et militærvesen av hensyn til egen sikkerhet.


File:The Father and Mother.jpg|Antikrigskarikaturen «Faren og mora» (*The Father and Mother*, 1915) av Boardman Robinson framstiller «krigen» som barn av «grådighet» (*greed*) og «(nasjonal) stolthet» (*pride*)
File:Harry R. Hopps, Destroy this mad brute Enlist - U.S. Army, 03216u edit.jpg|Propagandaplakat fra 1917 som oppfordrer til verving i den amerikanske hæren for å kjempe militært mot tysk militarisme i første verdenskrig og stoppe militarisering som ødelegger kultur og frihet.


## Se også
* Det brukne geværs politikk
* Pasifisme
* Fredsbevegelsen
* Opprustning

## Referanser
Guus Hiddink

**Guus Hiddink** (født 1946) er en nederlandsk fotballtrener. Han ble i 2014 ansatt som trener for Nederlands herrelandslag. 

Hiddink ble nasjonalhelt i Sør-Korea etter lagets overraskende resultater i VM i 2002, der han ledet Sør-Korea til den første VM-semifinalen noensinne. Samme år ble han kåret til årets trener av World Soccer Awards.

Hiddink var senere  landslagssjef og i tillegg trener for PSV Eindhoven. I Fotball-VM i 2006 tok Australia seg overraskende videre fra gruppespillet, men ble i neste runde slått ut av .

Han var sist landslagssjef for , før han 11. februar 2009 ble ansatt som interimtrener for Chelsea FC ut sesongen. Ettersom Russland ikke kvalifiserte seg for VM 2010, bestemte Hiddink seg for å gi seg. Har var hovedtrener for Tyrkias landslag en periode etter dette. Hiddink var inntil mars 2014 trener for FC Anzji Makhatsjkala.

## Referanser


## Eksterne lenker
*
Lampang (provins)

**Lampang** (**ลำปาง**) er en provins i det nordlige Thailand, og ligger i nedbørsområdet til elva Mae Nam Wang, som renner sammen med Mae Nam Ping like nedenfor provinsen, og munner ut i Siambukta ved Bangkok.  Lampang grenser (fra nord, med klokken) til provinsene Chiang Rai, Phayao, Phrae, Sukhothai, Tak,  Lamphun, og Chiang Mai.

Befolkningen ble i (2001) anslått til 801&nbsp;000. Arealet er i alt 12&nbsp;534 km². Provinshovedstaden heter også Lampang.

## Geografi og natur
Lampang ligger rundt elvedalen til elven Mae Nam Wang, og har fjellrekker i nord-sør-retning både øst og vest for dalen. Det er ingen naturlige, større innsjøer, men demningen Kiu Lom danner et større reservoar 40 km nord for byen Lampang. 

Nasjonalparkene Doi Luang, Chae Son og Doi Khuntan ligger i vestfjellene, mens Wiang Kosai ligger i den østlige fjellkjeden. Det er tropisk regnskog og fjellskog i provinsen. Det er også et nasjonalt senter for forskning, utvikling og vern av elefantoppdrett 30 km vest for provinshovedstaden.

## Samferdsel og økonomi
Riksvei 1 fra Chang rai går sørover gjennom hele provinsen, og ender i Bangkok. Det er regional flyplass i Lampang, og både riksvei 11 og jernbanen mellom Bangkok og Chiang Mai går gjennom provinsen. 

De viktigste næringsveiene er jord- og skogbruk og turisme. Rundt Lampang ligger to mye besøkte templer: Wat Phra That Lampang Luang, og Wat Phra Kaew Bon Tao. 

## Administrativ inndeling

Det er 13 distrikter (*amphoe*) i provinsen, og disse er:
# (Mueang) Lampang
# Mae Mo
# Ko Kha
# Soem Ngam
# Ngao
# Chae Hom
# Wang Nuea
# Thoen
# Mae Phrik
# Mae Tha
# Sop Prap
# Hang Chat
# Mueang Pan

## Referanser


## Eksterne lenker
*
Lamphun (provins)

**Lamphun** (**กำแพงเพชร**) er en provins i det nordlige Thailand. Den grenser til naboprovinsene Chiang Mai, Lampang, og Tak, 

Befolkningen var i (2000) 413&nbsp;299, mens arealet er på 4&nbsp;505,9 km². Provinshovedstaden heter også Lamphun, og ligger 20 km sør for storbyen Chiang Mai.

Provinsen ligger langs østbredden av elven Mae Nam Ping sørøst for Chiang Mai, og i skråningene oppover fjellrekken øst for elven. Viktige severdigheter er templene Wat Phra That Haripunchai og Wat Pa Lan, som også er utgangspunkt for turisme utfra det nærliggende turismesenteret Chiang Mai.

## Administrativ inndeling

Lamphun består av åtte distrikter (*amphoe*) og 51 underdistrikter (tambon), samt i alt 551 landsbyer (muban). Kommunene er:

I nasjonale valg er det tre valgkretser i provinsen.

## Referanser


## Eksterne lenker
*
Felix Allfarth

**Felix Allfarth** (1901–1923) var en av «De nasjonalsosialistiske martyrene» som ble drept i det mislykkede ølkjellerkuppet.

Allfarth ble født i Leipzig. Han fullførte skolen i 1917, og studerte deretter handelsfag hos Siemens-Schuckert. I 1923 flyttet han til München for å drive som handelsmann.

Den 9. november 1923 deltok han i marsjen mot Feldherrn Halle, og han ble skutt av politiet i sammenstøtet som fulgte. Det ble hevdet at han sang «Deutschland über Alles» da han ble skutt. Allfarth var en av de mest kjente av nazimartyrene, av den enkle grunn at hans navn havnet først i den alfabetiske listen.

## Referanser


## Litteratur
* Jay W. Baird: *To Die for Germany. Heroes in the Nazi Pantheon*, 1992.
Kongsbonde

En **kongsbonde** er på Færøyene en bonde med festeavtale på statseid grunn, såkalt kongsjord (på færøysk *kongsjørð* ).

Stort sett er kongsjord den jorden som var i den katolske kirkes eie inntil reformasjonen i 1538, og som deretter kom i kongens eie. Dette omfatter mer enn halvparten av Færøyenes areal. I dag tilhører kongsjorden det færøyske landsstyret, som statseiendom. 

Kongsjord må forstås som en motsetning til privat eid odelsjord. Mens odelsjorden normalt ble delt mellom alle arvinger og derfor ble desimert inntil det uutnyttbare, forble kongsjorden udelt. Kongsbondens arvinger har gjennom tradisjon utstrakt rett til å arve leiekontrakten, og kongsbondeslektene har derfor ofte de beste forholdene for drivverdige enheter og en arverett som i noen henseende tilsvarer privat eiendom. 

Den største kongsgården på øyene er Kirkjubøargarður i Kirkjubøur. Patursson-slekten har hatt feste på gården siden 1557.

## Referanser
Sjarmørskolen

***Sjarmørskolen*** er en norsk reality-serie som gikk på TVNorge i 2006. Konseptet gikk ut på at åtte menn, som hadde hatt uhell med kjærligheten, skulle få 30 dager til å lære seg kunsten å være sjarmerende. Sigurd Sollien var veileder og ledet deltagerne gjennom et opplegg som lærte dem hvordan de skulle danse, flørte, lage mat, være morsomme og være gentlemen. Programmet hentet inn eksperter med spesialkompetanse på de områdene deltagerne skulle lære mer om.  

Rundt 1000 søkte om å få delta. 

## Seertall og mottakelse
Programmet hadde et seersnitt på  196 800 seere (og på det meste 274 500), noe som var lavere enn forventet.  Programmet hadde størst appell til yngre kvinnelige seere. Opsjoner på det norskutviklede TV-formatet ble i 2006 solgt til Danmark, Sverige, Belgia og Nederland. 

Programmet fikk meget god mottagelse blant anmelderne. Blant annet så gav Dagsavisen og Dagbladet den terningkast seks Stavanger Aftenblad terning fem og VG fire.

## Deltagere
* Thomas Steen (30) Oslo 
* Bjørn Arild Gården (24) Trondheim 
* Christian Nilsen (kreditert som Christian Lønberg) (30) Oslo 
* Carl Erik Milanka Holst Pedersen (31) Risør
* Alexander Bull (29) Bærum
* Andreas Frøsland (21) Oslo
* Thomas Løge (26) Horten (deltok senere i *[[Jakten på kjærligheten]]*)
* Tommy Sperre (22) Ålesund

## Medhjelpere

## Referanser
Limp Bizkit

**Limp Bizkit** er et amerikansk rapcore-/nu metal-band stiftet i 1994 i Jacksonville i Florida av vokalist Fred Durst og bassist Sam Rivers.

## Om Limp Bizkit
Limp Bizkit ble dannet da Durst foreslo for bandkollega Rivers, som spilte med Durst i Malachi Sage, at de skulle starte et band som kombinerte rap og rock. Rivers foreslo hans søskenbarn John Otto som trommeslager, og senere ble Wes Borland med på gitar. I 1995 spilte Korn i Jacksonville, og Durst, som arbeidet som tatovør, laget flere tatoveringer for Reginald Arvizu, bassist i Korn. Da Korn ved en senere anledning returnerte til Jacksonville tok Durst med seg en demotape til Korns produsent Ross Robinson. Limp Bizkit reiste deretter på turné med Korn, House of Pain og Deftones, og signerte kontrakt med Interscope/Flip. I 1997 ga de ut førstealbumet *Three Dollar Bill Y'all$*, produsert av Robinson.

Fra midten av 1998 hadde Limp Bizkit blitt et av de mest omtalte bandene på rap metal-scenen takket være turnering, denne gang med Faith No More og senere Primus. Gjennombruddet kom da Korn inviterte dem med på The Family Values Tour i 1998. Bandet fikk kommersiell suksess med albumet *Significant Other* som ble utgitt i 1999, og med deres tredje album *Chocolate Starfish and the Hot Dog Flavored Water* som ble utgitt i 2000 fortsatte suksessen. Albumet solgte rett over 1 millioner eksemplarer den første uken. I 2001 forlot Borland bandet, og de hyret inn gitarist Mike Smith for å spille inn *Results May Vary* i 2003. Borland returnerte til Limp Bizkit i 2004 for å spille inn albumene *The Unquestionable Truth (Part 1)* i 2005 og deretter *Gold Cobra* i 2011.

Globalt har Limp Bizkit solgt rundt 30 millioner plater.

I 2021 kom Limp Bizkit ut med sitt sjette studioalbum, *Still Sucks*, utgitt kun digitalt.

## Diskografi
* *Three Dollar Bill Y'All*, 1997
* *Significant Other*, 1999
* *Chocolate Starfish And The Hotdog Flavored Water*, 2000
* *New Old Songs*, 2001
* *Results May Vary*, 2003
* *The Unquestionable Truth (Part 1 EP)*, 2005
* *Greatest Hitz*, 2005
* *Gold Cobra*, 2011
* *Still Sucks*, 2021

## Eksterne lenker
* 
* 
* 
*
Jurij Borzakovskij

**Jurij Mikhajlovitsj Borzakovskij** (russisk: Юрий Михайлович Борзаковский) (født 1981) er en russisk friidrettsutøver.

Han vant herrenes 800 meter under OL 2004 i Athen. Borzakovskij liker å ligge bak i feltet, og setter ofte inn det avgjørende støtet når det gjenstår ca. 200 meter av løpet. Han brukte denne taktikken under OL, der han blant annet spurtslo forhåndsfavoritten Wilson Kipketer.

Under VM 2005 tok han sølv på 800 meter, og måtte bare gi tapt for Bahrains Rashid Ramzi. To år senere ble det bronse under VM i Osaka.

## Referanser


## Eksterne lenker
*
Skagenmalerne

**Skagenmalerne** var en skandinavisk kunstnerkoloni som var virksom på Skagen i Jylland, særlig på 1870- og 1880-tallet. Malerne kom til Skagen om sommeren, tiltrukket av det sterke sommerlyset, farvene og lyset. Deres kunstneriske produksjon kjennetegnes av realistiske friluftsmalerier og intense lysskildringer med rike valører.

Kunstnere som i kortere eller lengre tid var aktive på Skagen var blant annet Michael Ancher, Anna Ancher, P.S. Krøyer, Karl Madsen, Laurits Tuxen, Marie Krøyer, Carl Locher, Viggo Johansen og Thorvald Niss fra Danmark, Oscar Björck og Johan Krouthén fra Sverige, og Christian Krohg og Eilif Peterssen fra Norge.

Kunstnerkolonien er rikt representert på Skagens Museum og i Den Hirschsprungske Samling. 

Mange av kunstnerne bodde i perioder på Brøndums Hotel som ble drevet av Anna Anchers familie. En del av betalingen for oppholdet fikk de gjerne ordne ved at de ga vertskapet et kunstverk. 

## Referanser

## Eksterne lenker
* 
* Skagens museum
Hugo Capet

**Hugo Capet** (fransk *Hugues Capet*) (født ca. 938–940, død 24. oktober 996 usikker dato) var fransk konge fra 987 til sin død i 996. Slektsnavnet «Capet» kom av at Hugo, i egenskap av abbed for klosteret Saint-Martin de Tours og Saint-Germain des Prés, bar en kort frakk som ble kalt for *Cappa*.

## Levnet
Hugo, født i 938 i Paris, kom fra en mektig og innflytelsesrik adelsfamilie av frankisk bakgrunn, to familiemedlemmene hadde allerede sittet som konge av Frankrike på 800-900-tallet. Han var sønn av Hugo den store, greve av Paris, og Hedvig av Sachsen. Hans besteforeldre på farssiden var Robert I av Frankrike og Beatrix av Vermandois, datter av Herbert I av Vermandois. Hans besteforeldre på morssiden var Henrik I av Sachsen, også kalt for «Henrik Fuglefangeren», og Matilda av Ringelheim. Selv ønsket Hugo å bli lekmannsabbed og hadde i 980 forberedt å flytte helgenen Sankt Valérys relikvier til katedralen i Amiens. Han arvet sin fars land og ble således sin tids mektigste adelsmann.

Mellom år 978 og 986 maktet Hugo å opprettholde sin dominerende maktstilling mot den svake karolinske kongen Lothar III via en allianse med de tyske keiserne Otto II og Otto III og med biskop Adalbero av Reims. Allerede i 985 styrte Hugo riket som han var konge. Lothar og hans sønn døde i 987 og erkebiskopen i Reims overbeviste en gruppe adelsmenn til å velge Hugo Capet som den nye konge. Han ble kronet den 3. juli 987 i Noyon, Picardie og ble således stamfar til Huset Capet.

Hugo Capet eide noen mindre eiendommer i nærheten av Chartres og Anjou, og mellom Paris og Orléans kontrollerte han byer og gods på omkring 1 000 km², men hans makt var innskrenket til dette området. Om han våget seg utenfor risikerte han å bli kidnappet eller drept. Et komplott for å kidnappe Hugo Capet for Otto IIIs regning ble planlagt av biskopen av Laon og Odo av Blois i 993. 

Sammensvergelsen mislyktes, men det faktum at ingen ble straffet viser hvor begrenset hans maktposisjon var. I de øvrige Frankrike, utenfor hans kroneiendommer, eksisterte det like mange lover som det fantes grevskaper: bortimot 150 ulike pengeenheter og minst et dusin ulike språk. Å forene dette til ett sammenhengende rike betydde en farefull maktkamp mellom den franske kronen og landets føydalherrer, spesielt de i områdene i Seine og Loiredalen, og det ble Hugo Capets livsgjerning. Tilsettingen og deretter avsettingen av Arnulf, nevø av hertugen av Lorraine, som biskop av Reims (Arnulf hadde ikke gitt sin stemme til Hugo da han ble valgt som konge) ble en konflikt med konge og biskopene mot pave Johannes XV som ikke var løst ved Hugo Capets død.

Hans militære makt var begrenset og han måtte søke militær støtte hos Rikard I av Normandie, men ved at han var valgt som konge ga ham stor moralsk autoritet og innflytelse. 

Han giftet seg i 970 med Adelheid av Aquitaine (952-1004), datter av hertug Vilhelm III av Aquitaine. 

Hugo Capet ble begravd i Saint-Denis-basilikaen i Paris, men kisten hans forsvant under den franske revolusjonen. Han ble etterfulgt av sin sønn, Robert II av Frankrike.

## Referanser


## Eksterne lenker
*
Autoretur

**Autoretur AS** er et norsk selskap. Selskapet ble etablert i 2003. Det AS er norske bilimportørers (BIL) svar på at næringslivet selv har ansvaret for de produktene de sender ut på markedet, i hele produktets levetid, også etter at det er blitt avfall.

Ifølge avfallsforskriftens paragraf 4-6 må den som produserer eller importerer kjøretøy kunne dokumentere at de kjøretøy som produseres eller importeres er tilknyttet et godkjent retursystem. Autoretur AS er landets eneste godkjente retursystem for biler.

Autoretur AS har et landsdekkende innsamlingsnettverk for kasserte kjøretøy. Innsamlingen er organisert gjennom tre hovedsamarbeidspartnere. De 139 biloppsamlerne tilknyttet disse tre hovedsamarbeidspartnere står for tilnærmet samtlige innsamlede, kasserte kjøretøyer i Norge!.

Materialene (fraksjonene) fra de kasserte vrakbilene selges i et marked som etterspør dem. Noen av materialene går videre til produksjon av nye deler til nye biler. Andre materialer går videre til å bli  andre ting som kumlokk og armeringsjern, hagemøbler i plast, stekepanner og kokekar, lyktestolper og kloakkrør og sykkelstativ i Trondheim og Bergen. Når disse tingene som er produsert av gjenvunnede bilvrak kasseres, går de på ny inn i kretsløpet.

Autoretur AS drives på non-profitbasis for å sikre at kommersielle og økonomiske hensyn ikke kommer i veien for målet om innsamling og gjenvinning av utrangerte biler. Det koster ingenting å levere bilen til en biloppsamler.

Klima- og forurensningsdirektoratet har tilsynsansvaret.

Daglig leder for Autoretur AS er Erik Andresen.

## Referanser


## Eksterne lenker
*